২০১৫ ক্রিকেট বিশ্বকাপ দলসমূহ
অত্র নিবন্ধটি ২০১৫ সালের ক্রিকেট বিশ্বকাপে অংশগ্রহণকারী বিভিন্ন দলের সদস্যদের তালিকা। একাদশ ক্রিকেট বিশ্বকাপ প্রতিযোগিতা হিসেবে ১৪ ফেব্রুয়ারি থেকে ২৯ মার্চ, ২০১৫ তারিখ পর্যন্ত অস্ট্রেলিয়া ও নিউজিল্যান্ডে যৌথভাবে অনুষ্ঠিত হচ্ছে। অংশগ্রহণকারী ১৪টি দেশের জাতীয় ক্রিকেট দলকে ৭ জানুয়ারি, ২০১৫ তারিখের মধ্যে ১৫-সদস্যদের চূড়ান্ত তালিকা প্রকাশ করতে হবে। নির্দিষ্ট তারিখের পূর্বে কিংবা পরে দুবাইয়ে অবস্থিত আইসিসি’র সদর দফতরে চূড়ান্ত তালিকা প্রেরণ করতে হবে। কিন্তু ঐ তারিখের মধ্যে জনসমক্ষে প্রকাশের তেমন প্রয়োজন নেই।
২০১৪ ক্রিকেট বিশ্বকাপ বাছাইপর্ব
২০১১-১৩ আইসিসি বিশ্ব ক্রিকেট লীগ চ্যাম্পিয়নশীপের সমাপণের পর এ প্রতিযোগিতা অনুষ্ঠিত হয়। ঐ চ্যাম্পিয়নশীপ প্রতিযোগিতা থেকে ইতোমধ্যেই আয়ারল্যান্ড ও আফগানিস্তান ২০১৫ সালের ক্রিকেট বিশ্বকাপে খেলার যোগ্যতা অর্জন করেছে। বাকী ছয়টি দলসহ ২০১১ আইসিসি বিশ্ব ক্রিকেট লীগ দ্বিতীয় বিভাগের তৃতীয় ও চতুর্থ স্থান অধিকারী এবং ২০১৩ আইসিসি বিশ্ব ক্রিকেট লীগ তৃতীয় বিভাগের শীর্ষ দুই দলকে নিয়ে বিশ্বকাপ বাছাই-পর্বে অবতীর্ণ হবে।